Dobar dan djeco.

Današnjom lekcijom ( pripremom ) želim napraviti uvod za lekciju koju ćemo raditi tek sljedeće sedmice. Nešto slično kao što sam uradio i prethodna dva časa. Bit će vam mnogo lakše na taj način razumjeti gradivo ako uradimo paralelu sa nečim sa čime se često susrećete.

Zbog toga, današnja priprema neće biti duga niti teška. Jednostavno, postavit ću vam par pitanja na koja ćete odgovore pronaći do naredne sedmice. Zamolio bih vas da to pokušate sami uraditi tako što ćete malo pretraživati po internetu. Naravno, pomoć roditelja potražite kada ne bude mogli dalje sami.

*Saobraćani znakovi*

1. Šta su to saobraćajni znakovi ?
2. Za što služe saobraćajni znakovi ?
3. Koje saobraćajne znakove najčešće susrećeš ?
4. Da li postoje saobraćajni znakovi za pješake kao što postoje za auta ? Koji su to znakovi ?
5. Šta se desi ako se neko ne pridržava saobraćajnih znakova ?
6. Da li su saobraćajni znakovi dovoljni da bi razumjeli šta treba da radimo ?
7. Mogu li saobraćajni znakovi biti označeni brojevima a moglu li slovima ?
8. Navedi barem tri saobraćajna znaka sa brojevima i napiši njihovo značenje !
9. Navedi barem tri saobraćajna znaka sa slovima (riječima) i napiši njihovo značenje !

* Rok za izradu zadaće vam je do nedjelje 17.5.2020.
* Učenici koji nastavi pristupaju uz pomoć mobitela, zadaću uraditi u svesku za informatiku, uslikati i poslati.
* Ako vam ima bilo šta nejasno, javite mi se.

Sretno ☺ .